Nasionale Khoisan Sakekamer wil erfenis beskerm – praag.co.za
Die leierskap van die Boesmans, Namas, Koranas, Griekwas en Kaapse Khoi-mense het in Kaapstad byeengekom, waar daar onder meer besluit is om hul kennis te patenteer.
Die president van die sakekamer, Reuben Richards sê hulle sal hul daarop toespits om hul mense te integreer wat buite die ekonomie is.
Hy sê hul tradisionele erfenis en idees moet beskerming geniet.
Intussen is ook berig dat die groot San-gemeenskap in die Omahekestreek in Namibië eersdaags hervestig word nadat 14 000 hektaar grond by Otjinene, 32 000 hektaar by Otjiuapehuri en 30 000 hektaar by Epukiro na geslaagde onderhandelinge met tradisionele owerhede en gemeenskappe vir dié doel bekom is.
San-gemeenskappe in Aminuis, Otjinene, Epukiro en Eiseb sal glo bystand met die hervestigingsproses en die verskaffing van onder meer water, ’n kliniek, ’n skool en polisiekantoor ontvang.
Sedert hul terugkeer het van Botswana het hul posisie agteruitgegaan en die San beskik nog oor geen nasionale dokumente nie.
Skrywer praagGepubliseer op 11 Augustus 2015 12 Augustus 2015 Kategorieë Nuus, Suider-AfrikaSleutelwoord Boesmans, bruinmense, ekonomie, erfenis, Griekwas, Khoi, Koranas, Namas, Nasionale Sakekamer, San
Vorige Vorige artikel: Twee vas vir moorde in Noord-Kaap
Volgende Volgende artikel: Britte sien bedreiging in seemeeue